છેલ્લા ૨૫ વર્ષોની તુલનામાં આ વર્ષે ૨૦૧૭મા વડગામ પંથકમાં અભૂતપૂર્વ જળવર્ષા થઇ. સદનસીબે પંથકમાં આ વર્ષે ભારે વરસાદને પરિણામે ભલે જાનહાની ખાસ કોઈ નાં નોંધાઈ હોય પણ ખેડૂત વર્ગને આર્થિક નુકસાનનું પ્રમાણ વધુ થયું છે. હવામાનમાં જે રીતે પરિવર્તનો આવી રહ્યા છે તેમજ અચાનક પડતા ભારે વરસાદની ઘટનાઓ વધી છે તે જોતા આવનાર સમયમાં સલામતી બની રહે તે માટે વોટર અને રેઇન પોલિસી ઉપર ધ્યાન આપવાની જરૂર જણાઈ રહી છે. વસ્તીનું પ્રમાણ જે ઝડપથી વધી રહ્યું છે ત્યારે ભવિષ્યમાં પાણીની તંગીથી સર્જાનારી હોનારતમાંથી બચવું હોય તો તળાવો, ડેમો સરોવરો બાંધવા ખૂબ જરૂરી છે. વરસીને વહી જતા પાણી ને રોકવાનું કામ અન્ય કામો કરતા ખૂબ જરૂરી છે.